REGULAMENTUL (CE) NR. 1109/2007 AL COMISIEI
din 27 septembrie 2007
de stabilire a prețurilor reprezentative și a valorilor taxelor la import suplimentare pentru anumite produse din sectorul zahărului pentru anul de comercializare 2007/2008
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1), în special articolul 27 alineatul (2),
întrucât:
(1)
Regulamentul (CE) nr. 951/2006 al Comisiei din 30 iunie 2006, de stabilire a normelor de aplicare a Regulamentului (CE) nr. 318/2006 al Consiliului privind schimburile cu țări terțe în sectorul zahărului (2), prevede că prețurile CIF aplicate la importul de zahăr alb și de zahăr brut sunt considerate ca fiind „prețuri reprezentative”. Aceste prețuri se înțeleg ca fiind stabilite în funcție de calitatea standard definită în anexa I punctele II și III din Regulamentul (CE) nr. 318/2006.
(2)
Pentru stabilirea acestor prețuri reprezentative trebuie să se țină seama de toate informațiile prevăzute la articolul 23 din Regulamentul (CE) nr. 951/2006, cu excepția cazurilor prevăzute la articolul 24 din regulamentul menționat anterior.
(3)
Pentru ajustarea prețurilor care nu vizează calitatea standard, este necesar să se aplice ofertelor selecționate pentru zahărul alb majorările sau reducerile menționate la articolul 26 alineatul (1) litera (a) din Regulamentul (CE) nr. 951/2006. În ceea ce privește zahărul brut, este necesar să se aplice metoda coeficienților corectori stabilită la litera (b) din alineatul menționat anterior.
(4)
Atunci când există o diferență între prețul de declanșare pentru produsul în cauză și prețul reprezentativ, este necesar să se stabilească taxele la import suplimentare în cazul în care sunt îndeplinite condițiile prevăzute la articolul 39 din Regulamentul (CE) nr. 951/2006.
(5)
Este necesar să se stabilească prețurile reprezentative și taxele la import suplimentare pentru produsele în cauză, în conformitate cu articolul 36 din Regulamentul (CE) nr. 951/2006.
(6)
Măsurile prevăzute în prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Prețurile reprezentative și taxele suplimentare aplicabile importului produselor menționate la articolul 36 din Regulamentul (CE) nr. 951/2006 sunt stabilite în anexă.
Articolul 2
Prezentul regulament intră în vigoare la 1 octombrie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 septembrie 2007.